Aerodramus sawtelli

Aerodramus sawtelli, denominada kōpeka na lingua maorí das Illas Cook, de onde é orixinaria, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (salanganas), unha das integradas no xénero Aerodramus.BirdLife International (2016): Aerodramus sawtelli na Lista vermella da UICN.Ver Aerodramus na páxina  Order Apodiformes na IOC World Bird List do Congreso Ornitolóxico Internacional. Versión 9.2. Consultada o 1 de outubro de 2019.

 Taxonomía 
 Descrición 
A especie foi descrita en 1974 polo científico británico David Holyoak.

 Historia taxonómoca 
Anteriormente foi coñecido como Collocalia sawtelli,Collocalia sawtelli en Birds. e como a subespecie Aerodramus leucophaeus sawtelli (Holyoak, 1974). 

 Características 
É unha ave escura e veloz voadora. Mide 10 cm de lonxitude, e é de cor café escuro polas partes superiores, e lixeiramente máis claro polas inferiores.

 Distribución  e poboación 
miniatura|250px|esquerda|Parella de Aerodramus sawtelli.

A especie está restrinxida á illa de Atiu, no arquipélago das Cook, aínda que existe un posíbel rexistro histórico temperán en Mitiaro.Steadman, D. W. (1989): "Extinctions of birds in Eastern Polynesia: a review of the records and comparisons with other Pacific Island Groups". Journal of Archaeological Science 16: 177-205. 

Cando se recolectou en 1973 na cova Anatakitaki había preto de 60 niños, e os habitantes locais informaron que había algunhas colonias máis pequenas noutras partes da illa.Holyoak, D. T. (1974): "Undescribed land birds from the Cook Islands, Pacific Ocean". Bulletin of the British Ornithologists' Club '94: 145-150. 

Segundo observadores locais a poboación da especie eran maiores hai varias décadas.Rongo, T. & Dyer, C. (2014): Using local knowledge to understand climate variability in the Cook Islands. Avarua, Rarotonga, Cook Islands: Government of the Cook Islands . 55 pp.

En 1987-1988, un reconto detallado rexistrou 190 niños activos en dúas covas.Tarburton, M. K. (1990): "Breeding biology of the Atiu Swiftlet". Emu 90: 175-179. En 1994 e 1995 realizáronse recontos adicionais e, aínda que o número de niños activos en cada cova varía de ano en ano, os totais mantivéronse estábeis entre os 172 e os 175.McCormack, G. (1997): "Cook Islands: an oceanic oasis". World Birdwatch 19: 13-16.

 Hábitat e ecoloxía 
Endémica da illa de Atiu, nas Illas Cook, o seu hábitat natural son as matogueiras tropicais e zonas mixtas cultivadas, onde se alimenta, e aniña nas covas calcarias da zona. Ficha en BirdLife International.

A especie ten o seu hábitat en bosques, zonas de fentos, terras de cultivo, e áreas mixtas de horticultura, pero evita o anel de coral seco (makatea) de Atiu. Estas aves vense con maior frecuencia alimentándose a 3-5 m do solo, aínda que ocasionalmente descenden aos bordos de árbores ou arbustos.Fullard, J. H.; Barclay, R. M. R. & Thomas, D. W. (2010): "Observations on the behavioural ecology of the Atiu Swiftlet Aerodramus sawtelli". Bird Conservation International 20 (4): 385-391.

A especie aniña en colonias en covas de pedra calcaria de makatea.Pratt, H. D.; Bruner, P. L. & Berrett, D. G. (1987): A field guide to the birds of Hawaii and the tropical Pacific. Princeton, New Jersey, USA: Princeton University Press. ISBN 978-0-6910-2399-1.

 Status 
Aínda que está case en perigo de extinción, a súa poboación é estábel, calculándose en 350 individuos adultos e un pouco máis de 170 niños por ano..

A Unión Internacional para a Conservación da Natureza e dos Recursos Naturais (UINC), considerando que a especie ten unha poboación pequena, confinada nunha illa, e que se reproduce en covas e, polo tanto, é susceptíbel a eventos estocásticos e a accións, cualifícaa como VU (vulneábel). De demostrase que a poboación está en declive, podería xustificar o paso a unha categoría de ameaza máis alta.

 Notas 

 Véxase tamén 

 Bibliografía 
 Josep del Hoyo; Collar, N. J.; Christie, D. A.; Elliott, A. & Fishpool, L. D. C. (2014): HBW and BirdLife International Illustrated Checklist of the Birds of the World. Volume 1: Non-passerines. Barcelona, España / Cambridge, UK: Lynx Edicions / BirdLife International. ISBN 978-84-9655-394-1.

 Outros artigos 
 Apodiformes
 Apódidos
 Salanganas

 Ligazóns externas 
 Aerodramus sawtelli  en BirdLife Species Factsheet.
 Aerodramus sawtelli en Avibase.
 Atiu Swiftlet Aerodramus sawtelli Vídeos en The Internet Bird Collection.

Categoría:Apódidos
Categoría:Aves de Oceanía
Categoría:Animais descritos en 1974